Feba parte d'una famlia d'esportistas y a suya gran trachectoria esportiva estió interrumpida per la Primera Guerra Mundial. Dos chirmans d'ell, Wiliam y Tatu tamién estioron destacaus corredors en Finlandia, Tatu compitió con a selección d'o suyo país en a maratón d'os Chuegos Olimpicos de 1920 ocupando un meritorio 10º puesto. Hannes estió o primer d'a cheneración de grans corredors conoixida como os finlandeses voladors (Flying Finns) con Paavo Nurmi, Ville Ritola, Albin Stenroos, Volmari Iso-Hollo, Taisto Mäki y Lasse Virén.